# Mødereferat – møde 3

**Tid:** Man. d.15.3.2016 kl. 19.30 – ca. 21.30

**Sted:** Søren Dalby, Sofienlundparken 28, 8860 Ulstrup

**Deltagere**: Henrik Berg Laustsen(HBL), Morten Hvidtfeldt Christensen(MHC), Søren Dalby(SD), Klaus W. Kristensen(KWL), Malene Kragh Sand(MKS).   
Også inviteret:  
**Suppleanter:** Lasse Schurmann(LS), Mads Christensen(MC)  
**Afbud:** Lars H. Storgaard(LHS), Marianne Rigtrup(MR).

**Dagsorden**

1. Valg af ordstyrer. SD valgt.
2. Godkendelse og underskrift af referat for tidligere møde. Referater underskrevet af fremmødte.
3. Godkendelse af dagsorden. Godkendt
4. Korte meddelelser siden sidst: Formand/næstformand/kasserer/sekretær/udvalg/andre.   
   **Formand:** *Projekt Broen.* Kommunen har haft kontakt til rådgiver, som i nær fremtid præsenterer et overslag over bro med gennemskuelige sider + udvidelse af bredde til gående og cyklende trafik. UL kontaktes for drøftelse, når udkast foreligger.  
   *Pa­­rkeringsforhold på hovedgaden.* SD havde hørt, at der er overvejelser om ændret parkeringsforhold på hovedgaden. Nærmere information søges.  
   *Lys på hovedgaden*. Renovering af belysning på hovedgaden vil ikke finde sted. Derfor er evt. kommende julebelysning koblet til opsætning af relæer. Mulighed for at ”købe” en lysmast til julebelysning skal overvejes. SD følger op på overvejelserne ved kontakt til LS.  
   **Næstformand:** Ikke tilstede.   
   **Kasserer**: status se pkt. 5.  
   **Sekretær:**intet. Af praktiske årsager opbevares og føres protokol hos SD.  
   ­­
5. Sager til behandling  
   - *samarbejde med UIF om DM i foreningsudvikling 2015 – 16*.  
   Kommunikationsgruppen er dd. tilskrevet mhb. udarbejdelse af strategi. Tovholder SD.  
     
   *- eventkalender for Ulstrup og omegn, MHC, SD*Eventkalender er sat i drift på medierne. Stor set alle interessenter har modtaget mail. 20 personer har allerede meldt sig på facebook. Vi følger udviklingen. MKS tilsender SD supplerende oplysninger om yderligere modtagere. SD tilsender også DagligBrugsen mail til brug ved deres arrangementer.  
     
   *- status på støtteproces fra virksomheder. Alle*.  
   Processen er i gang. De enkelte, som skal tage kontakt til virksomhederne, må gerne gå i gang(MR og SD er i gang). HBL har forsøgt at få fat i den tidligere kasserer. Skifte af fuldmagt sikres snarest. Fakturaskabelon er udarbejdet og kan lægges ind på HBL´s pc. Information om navn, adresse, email og CVR. Nr. tilsendes HBL. Han sender så faktura ud. Alle er opmærksomme på at supplerer virksomhedslisten, så de kan komme med i denne omgang. Under dette punkt blev der også rejst spørgsmål om medlemskab også for private. Se under pkt 6. Eventuelt  
     
   *- status på Trækstiprojekt MR, SD*MR havde været til partnerskabsmøde den 10.3. Da referatet fra projektledelsen ikke kunne komme ud før efter påske, har MR sendt følgende informationer:  
   10.3 påpegedes mindre mangler, 11.3 meldte virksomheden projektet færdigt i henhold til aftale med opdragsgiver(kommunen). 7.5 eller 8.5 planlægges en arbejdsdag, hvor frivillige i flg. projektplanen skal etablere noget grusbelægning til vandværket. Verner Rigtrup har indvilget i at sikre transport af bænke fra Produktionsskolen til de relevante steder på gangstien.

Indvielser er planlagt den 21.5.  
  
*-status på Projekt Dannebrogpladsen, SD*  
SD resumerede status: finansiering er formodentlig ikke endelig på plads for hele projektet. Legeplads kunne ikke etableres i efteråret pga. vand. Arbejdet er nu i gang, så øen legepladsen skal ligge på, er ved at blive etableret. Der forventes indkaldt til et partnerskabsmøde efter påske.   
Idet der henvises til det til mødet udsendte notat, blev spørgsmålet om hvem, der er ansvarlig for vedligehold og oprydning rejst. Det var SD´s klare opfattelse, at det er kommunen. I godkendelsesskrivelsen anvendes vendingen, at man kan overgive nogle opgaver til frivillige. Men det rokker ikke ved, at i sidste ende er det kommunen, der er ansvarlig. Der er nogle uheldige erfaringer fra udenforståendes anvendelse af Marinaens faciliteter, som sandsynliggør, at der også vil kunne opstå problemer med uhensigtsmæssig brug herunder mangelfuld oprydning af faciliteterne på Dannebrogpladsen. SD vil sikre på næste partnerskabsmøde, at det tydeligt slås fast, hvem der er endelig ansvarlig for vedligehold og oprydning, så det er funktionsklart. Men uanset, hvem der er ansvarlig, så vil der kunne forekomme ureglemæssigheder. Og hvordan tackler vi dette? Det spørgsmål vil SD også bringe op i partnerskabet. Erfaringer fra andre steder tilsiger, at man kan være heldig at få etableret et ejerskab til hele området, således at det ligesom kommer under ”offentlighedens” beskyttelse. Dvs. at der holdningsmæssigt kan etableres en positiv stemning for at holde det i orden. Dette spørgsmål arbejder vi med i Lokalrådet, men det skal tages op i partnerskabet.

I forbindelse med drøftelsen af legepladsprojektet, havde nogle personer fra Marinaen givet udtryk for, at man ikke følte sig særlig orienteret og hørt om resten af faciliteterne på Dannebrogpladsen. SD kunne oplyse, at Lokalrådet ikke i særlig grad var blevet anmodet om stillingtagen til f.eks. antal shelters. Det var først da lokalrådet fra Bamsebo blev anmodet om stillingtagen til specifikt sheltersproblematikken , at UL behandlede sagen og kommunen har således ikke anmodet Lokalrådet om et høringssvar. Som SD ser det, har Marinaen haft samme muligheder for at komme til orde, som Lokalrådet har haft. Proceduren er, at når først de enkelte projektdele skal sendes i udlicitering, så er det den til det formål etablerede partnerskabsgruppe som følger og vurderer processen. Ligesom det er sket med udbuddet af legepladsen, hvor Marinaen også deltog på lige fod med som f.eks. Lokalrådet.   
  
  
*- frivillighus, SD*  
SD afventer kommunens vurdering af bygninger for evt. mageskifte med den nu nedlagte børnehave.  
  
*- projekt Ferm, SD*Projektet forsøges igangsat snarest. Yderligere personer er tilføjet en potentiel arbejdsgruppe.  
*- førstehjælpskursus, SD*  
Vi afventer kalendertid hos instruktør.   
  
*- status Temamøde om økonomiske beslutninger d. 16.3.*På trods af annoncering på alle vore medier og fysiske opslag var der kun 1 tilmelding. Derfor aflyses mødet. Det er overraskende, at ikke flere var interesseret i emnet. Annonceringsform skal overvejers.  
  
*- bedre kendskab til Ulstrup Lokalråd, tiltag drøftes. SD.*Det er vigtigt at øge kendskabet til UL og dets arbejde for at sikre fortsat opbakning. Se pkt 6 evt.

1. Eventuelt.   
   *Medlemskab for private og øget kendskab til UL.*   
   Jvnf. punkt 5 status på støtteproces: For at sikre kontinuitet vedr. det økonomiske fundament for UL blev det foreslået, at man f.eks. kunne etablere et medlemskab af UL. Det har været drøftet tidligere men sat i bero, da der gennemførtes en husstandsindsamling hos private i Ulstrup. I år fokuserer vi på virksomhederne. Men for at vi kan være parate til at agere fra næste år, startes ideprocessen op nu. Samtidig vil det være hensigtsmæssigt at koble aktiviteten sammen med at øge kendskabet til UL. Derfor blev der nedsat en arbejdsgruppe, som har til formål, at fremkomme med et idekatalog til tiltag, som vil kunne øge kendskabet til UL samt planlægge gennemførelse af abonnements- eller kontingentordning. Gruppen består af KWK, HBL og MR. SD afklarer om MR vil påtage sig tovholderrollen; hvis ikke så er KWK tovholder. SD er backing, men skal kun involveres om nødvendigt. Status inden næste bestyrelsesmøde.
2. Dato for næste møde.  
   Tirsdag den 19.4 kl. 19.30   
   Sted oplyses senere.